Oʻzbekiston Respublikasi Oliy Majlisi senatorlari roʻyxati (2024–2029). Oʻzbekiston Respublikasi Oliy Majlisi senatorlari roʻyxati Oʻzbekiston Respublikasi Oliy Majlisi Senatining senatorlaridan iboratdir. Parlamentning quyi palatasi kabi Senat ham mamlakatning asosiy vakillik organi boʻlib, ijtimoiy-siyosiy va davlat-mintaqaviy vakillikni ifoda etadi. Oʻzbekiston Respublikasi Oliy Majlisi Senatining 49-yalpi yalpi majlisida „Yangi tahrirdagi Oʻzbekiston Respublikasi Konstitutsiyasi qabul qilinganligi munosabati bilan Oʻzbekiston Respublikasining ayrim qonun hujjatlariga Oʻzbekiston Respublikasi Oliy Majlisining faoliyatini takomillashtirishga qaratilgan oʻzgartirish va qoʻshimchalar kiritish toʻgʻrisida“gi qonunga muvofiq, senat aʼzolarining soni 100 nafardan 65 nafarga qisqartirilgan. Qoraqalpogʻiston Respublikasi, Andijon, Buxoro, Sirdaryo va Xorazm viloyatlaridan 3 nafardan, qolgan hududlardan saylangan esa 4 nafardan Senat aʼzolari roʻyxatga olingan. Shuningdek, Oʻzbekiston Respublikasi Prezidenti tomonidan 9 nafar senator tayinlandi. Senatorlarni saylanishi. Oʻzbekiston Respublikasi Saylov kodeksiga muvofiq, senatorlar deputatlarning yashirin ovoz berishi natijasida saylanadi. Markaziy saylov komissiyasining 2024-yil 2-noyabrdagi navbatdagi majlisida Senat aʼzolari saylovi Qoraqalpogʻiston Joʻqorgʻi Kengesi, viloyatlar, Toshkent shahri hamda Mahalliy kengashlarning qoʻshma majlislari 7—12-noyabr kunlari oʻtkazilgan. Prezident tomonidan tayinlangan senatorlar. Oʻzbekiston Respublikasi Prezidenti Shavkat Mirziyoyevnining 2024-yil 16-noyabr kunidagi „Oʻzbekiston Respublikasi Oliy Majlisi Senati aʼzolarini tayinlash toʻgʻrisida“gi farmoniga muvofiq, quyidagilar Oliy Majlis Senati aʼzosi etib tayinlangan: Hududlardan saylangan senatorlar. 2024-yil 7-noyabrdan 12-noyabrgacha Oʻzbekiston Respublikasi Oliy Majlisining Senati aʼzolari saylovi boʻyicha Qoraqalpogʻiston Respublikasi Joʻqorgʻi Kengesi, xalq deputatlari viloyatlar, Toshkent shahar, tumanlar va shaharlar Kengashlarining qoʻshma majlislari bayonnomalariga muvofiq, 2024-yil 16-noyabrda Oʻzbekiston Respublikasi Markaziy saylov komissiyasining „Oʻzbekiston Respublikasi Oliy Majlisining Senati aʼzolarini roʻyxatga olish toʻgʻrisida“gi qarori qabul qilingan. Qarorga muvofiq, senatorlar roʻyxatga olingan.